CELEX: 32012R0835
Language: lv
Date: 2012-09-18
Title: Komisijas Regula (ES) Nr. 835/2012 ( 2012. gada 18. septembris ), ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), attiecībā uz XVII pielikumu (kadmijs)  Dokuments attiecas uz EEZ

19.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 252/1
            
         KOMISIJAS REGULA (ES) Nr. 835/2012
   (2012. gada 18. septembris),
   ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), attiecībā uz XVII pielikumu (kadmijs)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 131. pantu,
   tā kā:
   
               (1)
            
            
               Komisijas 2011. gada 20. maija Regula (ES) Nr. 494/2011, ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), attiecībā uz XVII pielikumu (kadmiju) (2), grozīja ierobežošanas jomu kadmijam un kadmija savienojumiem saskaņā ar riska faktoru novērtēšanas un riska mazināšanas stratēģiju kadmijam un kadmija oksīdam, tostarp noteikumus, kurus piemēro cietlodēšanas stienīšiem un juvelierizstrādājumiem (3).
            
         
               (2)
            
            
               Turklāt ar Regulu (ES) Nr. 494/2011 spēkā esošo ierobežojumu kadmija un kadmija savienojumu lietošanai sintētiskos organiskos polimēros (plastmasas materiāls) attiecināja uz visiem plastmasas materiāliem, paredzot atkāpi tāda pārstrādāta PVC izmantošanai, kas satur kadmiju, konkrētu būvniecības izstrādājumu ražošanā. Šo atkāpi piešķīra, ņemot vērā apspriešanos ad hoc ekspertu sanāksmē par riska pārvaldību saskaņā ar Regulu (EK) Nr. 1907/2006 un rezultātus, kas izriet no 2010. gada janvārī publicētā pētījuma Socio-Economic Impact of a Potential Update of the Restrictions on the Marketing and Use of Cadmium in jewelleries, brazing alloys and PVC
                   (4). Par visiem ierobežojuma elementiem apspriedās arī ar dalībvalstu kompetentajām iestādēm, kuras ir atbildīgas par Regulas (EK) Nr. 1907/2006 īstenošanu, un ar ieinteresētajām personām.
            
         
               (3)
            
            
               Pēc tam, kad pieņēma Regulu (ES) Nr. 494/2011, Komisijai kļuva zināmi tādi kadmija pigmentu lietojumi konkrētu veidu plastmasas materiālos, kurus pirmo reizi ierobežoja ar Regulu (ES) Nr. 494/2011, kuriem piemērotas alternatīvas kadmija savienojumu lietošanai acīmredzot nav pieejamas un par kuriem, ievērojot ierobežotas apspriešanās ārkārtas apstākļus, patlaban ir vajadzīgs turpmākais novērtējums.
            
         
               (4)
            
            
               Padome 1988. gada 25. janvāra rezolūcijā aicināja apkarot vides piesārņojumu ar kadmiju, tostarp ieviešot konkrētus pasākumus, lai ierobežotu kadmija lietošanu un stimulētu papildu alternatīvu izstrādi kadmija lietošanai pigmentos, stabilizētājos un klājumos, aicinot ierobežot kadmija lietojumus uz gadījumiem, kuros nav piemērotu alternatīvu.
            
         
               (5)
            
            
               Komisija saskaņā ar REACH 69. pantu lūgs Eiropas Ķīmisko vielu aģentūru sagatavot XV pielikuma prasībām atbilstošu dokumentāciju saistībā ar kadmija un kadmija savienojumu lietošanu tādos plastmasas materiālu veidos, kuri pirmo reizi tika ierobežoti ar Regulu (ES) Nr. 494/2011, pilnībā ņemot vērā Padomes 1988. gada 25. janvāra rezolūciju.
            
         
               (6)
            
            
               Līdz ierobežošanas procedūras pabeigšanai ierobežojums kadmija un tā savienojumu lietošanai būtu jānosaka tikai tiem plastmasas veidiem, kas ir uzskaitīti XVII pielikuma 23. ierakstā pirms Regulas (ES) Nr. 494/2011 pieņemšanas.
            
         
               (7)
            
            
               Juridiskās skaidrības nolūkos šī regula būtu jāpiemēro no 2011. gada 10. decembra.
            
         
               (8)
            
            
               Šajā regulā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1907/2006 133. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1907/2006 XVII pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 10. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 396, 30.12.2006., 1. lpp.
   
      (2)  OV L 134, 21.5.2011., 2. lpp.
   
      (3)  OV C 149, 14.6.2008., 6. lpp.
   
      (4)  http://ec.europa.eu/enterprise/sectors/chemicals/files/markrestr/study-cadmium_en.pdf
   
      PIELIKUMS
      Regulas (EK) Nr. 1907/2006 XVII pielikumā tabulu, kurā noteikti vielu, vielu grupu un maisījumu nosaukumi, kā arī ierobežojuma nosacījumi, groza šādi:
      
                  1)
               
               
                  23. ieraksta otrajā slejā 1. punkta pirmo un otro daļu aizstāj ar šādām:
                  
                               
                           
                           
                              
                                          “1.
                                       
                                       
                                          Neizmanto maisījumos vai izstrādājumos, kas izgatavoti no sintētiskiem organiskiem polimēriem (turpmāk plastmasas materiāli):
                                          
                                                      —
                                                   
                                                   
                                                      vinilhlorīda polimēri vai kopolimēri (PVC) [3904 10] [3904 21],
                                                   
                                                
                                                      —
                                                   
                                                   
                                                      poliuretāns (PUR) [3909 50],
                                                   
                                                
                                                      —
                                                   
                                                   
                                                      zema blīvuma polietilēns (LDPE), izņemot zema blīvuma polietilēnu, ko lieto krāsotu paraugpartiju ražošanai [3901 10],
                                                   
                                                
                                                      —
                                                   
                                                   
                                                      celulozes acetāts (CA) [3912 11],
                                                   
                                                
                                                      —
                                                   
                                                   
                                                      celulozes acetāta butirāts (CAB) [3912 11],
                                                   
                                                
                                                      —
                                                   
                                                   
                                                      epoksīda sveķi [3907 30],
                                                   
                                                
                                                      —
                                                   
                                                   
                                                      melamīna – formaldehīda (MF) sveķi [3909 20],
                                                   
                                                
                                                      —
                                                   
                                                   
                                                      urīnvielas – formaldefīda (UF) sveķi [3909 10]
                                                   
                                                
                                                      —
                                                   
                                                   
                                                      nepiesātināti poliesteri (NP) [3907 91],
                                                   
                                                
                                                      —
                                                   
                                                   
                                                      polietilēna tereftalāts (PET) [3907 60],
                                                   
                                                
                                                      —
                                                   
                                                   
                                                      polibutilēna tereftalāts (PBT),
                                                   
                                                
                                                      —
                                                   
                                                   
                                                      caurspīdīgs/universāls polistirols [3903 11],
                                                   
                                                
                                                      —
                                                   
                                                   
                                                      akrilnitrila metilmetakrilāts (AMMA),
                                                   
                                                
                                                      —
                                                   
                                                   
                                                      šķērssaistīts polietilēns (VPE),
                                                   
                                                
                                                      —
                                                   
                                                   
                                                      izturīgais polistirols,
                                                   
                                                
                                                      —
                                                   
                                                   
                                                      polipropilēns (PP) [3902 10].
                                                   
                                                
                                    Maisījumus un izstrādājumus, kas izgatavoti no plastmasas materiāla, nelaiž tirgū, ja kadmija koncentrācija (Cd metal izteiksmē) ir vienāda ar vai lielāka par 0,01 % no plastmasas materiāla svara.”;
                           
                        
            
                  2)
               
               
                  23. ieraksta otrajā slejā 1. punktam pievieno šādu daļu:
                  
                               
                           
                           
                              “Komisija līdz 2012. gada 19. novembrim saskaņā ar 69. pantu lūdz Eiropas Ķīmisko vielu aģentūru sagatavot XV pielikuma prasībām atbilstošu dokumentāciju, lai novērtētu, vai būtu jāierobežo kadmija un tā savienojumu lietošana plastmasas materiālos, kas nav uzskaitīti pirmajā daļā.”